Suku iki nyakup 50 genera lan 550 spésies, kanthi distribusi pantropis. Akèh-akèhé anggotané kang migunani dimupangataké kayu, woh, utawa kandhutan bahan kimiané. Sapérangan wit pangasil kayu kang duwé pangaji ékonomi yaiku mahoni ("Swietenia mahogani"), majegau ("Dysoxylum"), lan surian ("Toona sureni"). Pangasil woh ing antarané yaiku dhuku lan kecapi. Mimba ("Azadirachta indica") lan mindi ("Melia azedarach") ditepungi minangka biopestisida.